ฮั่งเส็งปิดเช้าพุ่ง 308.39 จุด รับข้อมูลศก.สหรัฐ
ฮั่งเส็งปิดเช้าพุ่ง 308.39 จุด รับข้อมูลศก.สหรัฐ
26 ก.พ. 2559

ดัชนีฮั่งเส็งตลาดหุ้นฮ่องกงปิดเช้าทะยานขึ้นอย่างแข็งแกร่ง โดยดัชนีฮั่งเส็งเพิ่มขึ้น 308.39 จุด หรือ 1.63% ปิดภาคเช้าที่ 19,197.14 จุด หลังตลาดหุ้นนิวยอร์กปิดพุ่งขึ้นเมื่อคืนนี้ ขานรับราคาน้ำมันดิบ WTI ที่ฟื้นตัวขึ้นเกือบ 3% รวมถึงข้อมูลเศรษฐกิจที่สดใสของสหรัฐ
ทั้งนี้ กระทรวงพาณิชย์สหรัฐเปิดเผยว่า ยอดสั่งซื้อสินค้าคงทนของสหรัฐ เช่น เครื่องบิน รถยนต์ และเครื่องจักรขนาดใหญ่ที่มีอายุการใช้งานตั้งแต่ 3 ปีขึ้นไป พุ่งขึ้น 4.9% ในเดือนม.ค. ซึ่งเป็นการเพิ่มขึ้นมากที่สุดในรอบ 10 เดือน และสูงกว่าที่นักวิเคราะห์คาดการณ์ไว้ว่าจะเพิ่มขึ้นเพียง 2.5%